પઠાણકોટ આતંકી હુમલાને લઇને પાકિસ્તાન ગંભીર દેખાઇ રહ્યું છે. પાકિસ્તાનના વડા પ્રધાન નવાઝ શરીફે જણાવ્યું હતું કે ભારતે પઠાણકોટ આતંકી હુમલાના સંદર્ભમાં નવા પુરાવા આપ્યા છે જેના પર અમે કાર્યવાહી કરી રહ્યા છીએ. અમે હુમલાના કાવતરાખોરોને અદાલતમાં રજૂ કરવા માટે હકીકતોની સત્યતા ચકાસી રહ્યા છીએ. તેમણે વધુમાં જણાવ્યું હતું કે ભારત તરફથી પઠાણકોટ હુમલાના નવા સુરાગ મળ્યા છે અને અમે તેની તપાસ કરી રહ્યા છીએ. અમે આ પુરાવા છુપાવી શકયા હોત અથવા તેને ભૂલી ગયા હોત, પરંતુ તેના બદલે અમે કહ્યું છે કે અમને ભારત તરફથી પુરાવા મળ્યા છે.